open-index/open-wikipedia-markdown huggingface dataset:
Tulga

**Tulga** var vestgoternes konge i Spania fra 640 til 642, dersom hans far døde i desember 640 som noen kilder sier. Men noen kilder sier at hans styre begynte så tidlig som i 639 eller endte så tidlig som i 641. Han ble konge etter sin far, Chintila, i enda ett mislykket forsøk på å etablere en dynastisk kongemakt i Spania.

I 642 gjennomførte Chindasuinth, en gotisk krigsherre, et opprør. Han var allerede 79 år gammel. Han hadde hatt kommandoen ved grensen til baskerne. Han så kongemaktens svakhet og en konvensjon av adelsmenn (landeiende gotere) og folket (andre gotiske innbyggere) ved Pampalica (antagelig dagens Pampliega) utropte ham til konge uten støtte fra kirken.

Ifølge Sigibert av Gembloux, avsatte opprørerne Tulga i Toledo, barberte hodet hans og sendte ham i et kloster for å leve sine dager som munk (siden munker ikke kunne velges til tronen). Men St Ildefonso sier at opprøret mislyktes uten kirkens støtte og Chindasuinth etterfulgte Tulga først da han døde.
Chindasuinth

**Chindasuinth** (spansk: *Chindasvinto*, latin: *Chintasvintus*) (født ca. 563, død 30. september 653) var vestgoternes konge i Spania fra 642 til 653. Ifølge Edward Gibbon begynte muslimske plyndringstokt på Den iberiske halvøy i hans regjeringstid.

Han etterfulgte Tulga som han ranet tronen fra i et kupp (*se [[Tulga]]*). Han ble «offisielt» valgt av adelsmennene og innsatt av biskopene 30. april 642.

Til tross for hans alder (han var allerede 79 år gammel) gjorde hans energi og styrke at de geistlige og adelen underkastet seg. Han sementerte sin kontroll ved å forebygge et opprør: Han henrettet en gang over 200 gotere fra de fleste adelsfamiliene og mer enn 500 av lavadelen. Dette ble fulgt opp av mange forvisninger og konfiskeringer av eiendom. Alt dette *før* noen som helst opprør og uten etterforskning eller rettssaker eller, for den saks skyld, faktisk tro på at et opprør var på gang.

Det syvende konsilet i Toledo, holdt den 16. oktober 646, gikk med på og støttet hans handlinger, gjorde straffene for de som satte seg opp mot monarken strengere og utvidet dem til og med til medlemmer av geistligheten som støttet dem.

Ved å knuse all opposisjone, lånte han riket en fred og orden som før dette var ukjent. For å fortsette dette fikk han sin sønn Recceswinth på oppfordring fra St Braulio av Zaragoza kronet til medkonge 20. januar 648 og forsøkte å etablere, som så mange hadde forsøkt, et arvelig monarki i Spania. Hans sønn var fra denne datoen til hans død den reelle herskeren av vestgoterne, i farens navn frem til 653 da Chindasuinth døde.

Til tross for hans utilgivelige politikk, er Chindasuintha beskrevet i geistlige annaler som en stor velgjører av kirken, han donerte mange områder og privilegier. Han forbedret de offentlige eiendommene med de konfiskerte varene til de avsatte adelsmennene og gjennom forbedret skattlegging. På den militære siden foretok han kampanjer mot opprørske baskere og lusitanere.

Som lovgiver innførte han mange lover som tok seg av sivile saker. Med hjelp fra Braulio, biskopen i Zaragoza, startet han arbeidet med en lovgivning for både den gotiske befolkningen og den spansk-romerske. Det arbeidet ble fullført av hans sønn i *[[Lex Visigothorum]]*. Det overtok både for Lex Romana Visigothorum brukt av de innfødte og Luivigilds lovverk brukt av goterne.

Han tilbrakte de siste årene av sitt liv, som så mange monarker i middelalderen gjorde, i fromhetsøvelser for å redde sin sjel. Han grunnla klosteret San Román de la Hornija ved Duero slik at restene hans kunne ligge ved siden av sin kone Recciberga. For Eugene II, biskop av Toledo, var han kun «urettferdig, umoralsk og manglet fromhet».

Legenden sier at Pelayo, den første kongen av Asturias, var en direkte etterkommer av Chindasuintha, men dette har ikke blitt bevist.

## Eksterne lenker

* Edward Gibbon, ''History of the Decline and Fall of the Roman Empire'' kapittel 51
* Vestgoternes lovverk: tekst på engelsk. Forordet ble skrevet i 1908 og bør leses kritisk. 
* Museo Rey Chindasvinto: fotograf (tekst på spansk).
Spa (Belgia)

**Spa** er en kommune i provinsen Liège i Belgia. Spa ligger i en dal mellom fjell som utgjør del av Ardennene, ca. 35 kilometer sørøst for Liège og 45 kilometer sørvest for Aachen. Kommunen har 10&nbsp;568 innbyggere (1. januar 2005). 

Under det meste av første verdenskrig var Spa en viktig tysk hospitalby fra 1914 til 1917. Fra mars 1918 hadde den tyske hæren sitt hovedkvarter her, og herfra sendte de ut den delegasjon til den franske marskalk Ferdinand Foch og andre representanter for ententen, og som den 11. november 1918 inngikk våpenstillstanden i Compiègneskogen, som bragte krigen til sin avslutning.

Ved byen ligger racingbanen Circuit de Spa-Francorchamps.

Det engelske ordet «spa» kommer fra denne byen, da den har vært et populært kurbadsted siden 1500-tallet. Ordet har blitt populært på norsk også. «Spa» kan bety et sted for velvære. 

## Referanser


## Eksterne lenker
*
Austre Moland kirke

**Austre Moland kirke** er en korskirke fra 1673 på Brekka i Arendal kommune, tidligere Austre Moland kommune. Inntil 1948 var skrivemåten *Østre Moland* kommune og *Østre Moland kirke*.

## Historikk
Kirken ble opprinnelig bygd som en liten langkirke i 1673. Utvidet og ombygd til korskirke i 1779. Kirken fikk da også nytt tårn og fire mindre spir. Byggmester var Ole Nilsen Weierholt. Maling og dekorering av kirken ble utført av Anders Grundesøn Løwe i 1797 for 300 riksdaler, men det var hans malersvenn Nils Christensen som malte alle bildene av engler og apostler. Utvendig har kirken malt dekor rundt vinduene.

Byggverket er i tre og har 485 sitteplasser. Kirken ble restaurert i 1961.

Kirkeklokkene er fra 1752 og 1754; begge er støpt av Jakob Jørgen Rendler som på den tiden var klokkestøper i Kristiansand.

Austre Moland kirke var valgkirke i 1814.

I kirkegårdsmuren sør for kirken er innmurt en middelaldersk gravstein med et kors i relief. Steinen har ligget på kirkegården, men ifølge lokal tradisjon skal den være funnet i Brekkaskogen. 

## Bilder

Fil:AMoland krk (2).JPG|Kirken sett fra øst
Fil:AMolandKrk interiør.jpg|Kirens interiør.
Fil:Austre Moland kirke - mot alteret.jpg|Mot alteret


## Referanser


## Litteratur
* 
* 
* 
* 

## Eksterne lenker
* 
* 
*
Hannah Rosander

**Hannah Widell**, også kjent som **Hannah Rosander** (født 1975) er en svensk programleder. Hun har ledet programmer som *[[Bitch]]*, *Harem*, *Tilsammans* og *Par på prov*, og dessuten sitt eget talkshow, *Hannah*. I Norge er hun best kjent som programleder for Big Brother 2006 sammen med Brita Møystad Engseth.

Hun har også vært sjefredaktør for den svenske utgaven av ukebladet *[[Cosmopolitan (magasin)|Cosmopolitan]]*.

Sammen med søsteren Amanda Schuman startet hun i 2011 foretaket Perfect Day Media. Fra denne plattformen begynte de å produsere podcasten *Fredagspodden*, som raskt ble svært populær. I 2016 startet de to søstrene klesfirmaet DaisyGrace sammen.

## Referanser
Kevin Lisbie

**Kevin Lisbie** (født 17. oktober 1978 i Hackney, England) er en jamaicansk landslagsspiller i fotball som har spilt for seks engelske klubber. Han spiller nå for Charlton Athletic i Premier League. 

Lisbie har spilt 10 landskamper og scoret 2 mål for .

## Biografi
Lisbie startet sin fotballkarriere i Charlton i 1995, og han har fortsatt kontrakt med denne klubben. I 1999 hadde han to korte låneopphold i klubbene Gillingham og Reading, mens han i desember 2000 ble lånt ut til Queens Park Rangers.

Hans fjerde låneopphold i engelsk fotball var i Norwich City i september 2005, og han debuterte mot Plymouth den 10. september 2005. Hans første mål for Norwich ble scoret den 13. september 2005 mot Watford. Etter en måneds opphold i Norwich returnerte han til Charlton før han den 22. februar 2006 ble lånt ut til nok en engelsk klubb, denne gang Derby County. Også i denne klubben var debuten mot Plymouth, og hans første mål mot Watford. 

## Karriere som spiller

## Eksterne lenker
*
Anandamid

**Anandamid**, også kalt N-arakidonyletanolamin er en endogen cannabinoidnevrotransmitter. Navnet kommer fra ordet *[[Satcitananda|ananda]]* på Sanskrit, som betyr "bliss, lykke", og amid. Aminet er en forbindelse mellom ethanolamin og arachidonsyre. Anandamid bindes til cannabinoid receptorer i blant annet hjernevev og har dermed en smertedempende effekt. Anandamid nedbrytes av enzymet fettsyreamidhydrolase til ethanolamin og arachidonsyre og den smertedempende effekten opphører.

## Referanser
Ivanovo oblast

**Ivanovo oblast** er en oblast i Vest-Russland. Den grenser til Jaroslavl oblast i nord, Kostroma oblast i øst, Nizjnij Novgorod oblast i sør og Vladimir oblast i vest.

## Referanser


## Eksterne lenker
*
Mikhail Men

**Mikhail Aleksandrovitsj Men** (russisk: Михаил Александрович Мень) (født 12. november 1960 i Semkhoz, Russland) er den russiske oblasten Ivanovos guvernør, noe han har vært siden 23. desember 2005. Han er gift, og har to døtre.

## Kilder
*  Mikhail Mens offisielle nettside (Engelsk oversettelse ved hjelp av AltaVistas Babel Fish)
*  Rulers (forgjenger)
## Eksterne lenker
*
Vladimir Iljitsj Tikhonov

**Vladimir Iljitsj Tikhonov** (russisk: Владимир Ильич Тихонов; født 4. februar 1947 i Volotovo, Russland) var den russiske oblasten Ivanovos guvernør fra 17. desember 2001 til 23. desember 2005. Han er gift og har to døtre.

## Kilder
*  Russia Profile
*  Rulers (forgjenger)
Himno Istmeño

***Himno Istmeño*** er nasjonalsangen til det latinamerikanske landet Panama. Melodien er komponert av Santos Jorde og teksten er laget av Doktor Jeronimo de la Ossa.

## Spansk tekst

## Engelsk tekst
Høgskolen i Harstad

**Høgskolen i Harstad** (**HiH**) var en statlig høgskole som eksisterte fra 1986 til 2015. HiH ble etablert 1. august 1986 som en av 24 statlige høgskoler i Norge og var et resultat av at en eksisterende statlig høgskole i Harstad ble reorganisert som en del av Høgskolereformen i 1994.

Høgskolen tilbød fag- og profesjonsstudier innen pedagogikk, sykepleie, vernepleie, økonomi- og samfunnsfag, handel og service, reiseliv, beredskap, og økonomi. Disse kunne tas i varierende lengder fra halvårsenheter til bachelorgrader, samt mastergrad. Dessuten tilbys en rekke kurs-, etter- og videreutdanninger.

Høgskolens to institutter var:
* Institutt for Økonomi- og samfunnsfag
* Institutt for Helse- og sosialfag

Høgskolen tilbød internasjonalisering av studier, både muligheter for å ta deler av sin ordinære utdanning i utlandet, eller ved å fortsette å utdanne seg i utlandet etter endte studier.

Fra 1. januar 2016 ble skolen en del av Universitetet i Tromsø – Norges arktiske universitet.

## Se også
* Studentsamskipnaden i Harstad

## Referanser


## Eksterne lenker
* Høgskolen i Harstad
* Høgskolen i Harstad: facebook
* Høgskolen i Harstad: Historie
* WikiMapia: Høgskolen i Harstad
Østfold Linux User Group

**Østfold Linux User Group (OfLUG)** er en sammenslutning av personer som er bosatt i, eller har tilknytning til, Østfold, og som har interesse for Linux og andre UNIX-varianter.  OfLUGs mål er å fremme medlemmenes og andres kunnskap om og nytte av Linux/UNIX og annen programvare med åpen kildekode. Basismedlemskap i OfLUG er gratis.

OfLUG arrangerer jevnlig medlemsmøter. De fleste møtene innledes med en faglig del (for eksempel foredrag av OfLUG-medlemmer eller eksterne foredragsholdere) og avsluttes sosialt (med for eksempel et restaurantbesøk).

## Se også
* Linux User Group

## Eksterne lenker
* Østfold Linux User Group
Ken Wasenius-Nilsen

**Ken Wasenius-Nilsen** (født 1981) er en norsk journalist og radioprogramleder som er ansatt i NRK. Han har ledet radioprogram på P3 og P13. Han er programleder for sin Manchester United podcast United We. Der har han med gjester og snakker om alt som rører seg i og rundt Manchester United som supporter 

Han arbeidet i flere år i NRK P3, blant annet i humorprogrammet ''Ken eller Torkil'' sammen med Torkil Risan. Han ble deretter reporter og programleder i aktualitetsmagasinet ''Osenbanden'' sammen med blant annet Are Sende Osen. Etter at ''Ken eller Torkil'' gikk av lufta i desember 2008, ble han programleder i radioprogrammet *[[Banden]]*. Han har også ledet programmer på NRK P13 og NRK P2. Sommeren 2013 og 2014 ledet han radioprogrammet *Morratoget* på NRK P3 sammen med Torkil Risan og Yngve Hustad Reite.

Han var i 2018–2019 programleder i Radio 1, hvor han ledet morgenprogrammet sammen med Niklas Baarli og Samantha Skogrand.

Ken Nilsen har også vært med på å skrive boken *33 utrolige nordmenn*.

## Radio-programmer
* 2008: *[[Banden]]* på NRK P3
* P3aksjonen 2011 programleder sammen med Ronny Brede Aase og Aishath Afeef
* 2012–2016: *[[Lørdagsrådet]]* på NRK P3 som rådgiver i flere sendinger
* 2012–2014: *Miksteip* på NRK P3 med Ida Fladen og Torkil Risan
* 2014: *Morratoget* på NRK P3 sammen med Torkil Risan og Yngve Hustad Reite
* 2013: *Morratoget* på NRK P3 sammen med Torkil Risan
* 2018: *Morgen på Radio 1* sammen med Niklas Baarli og Samantha Skogrand

## Referanser
Ken eller Torkil

***Ken eller Torkil*** er et norsk humorprogram for ungdom med Ken Wasenius-Nilsen og Torkil Risan som gikk på NRK Radio fra 2005 til 2008. Programmet gikk på P3 og ble den første tiden sendt på lørdager fra kl. 16 til 18, deretter hverdager fra kl. 12 til 13. Else Kåss Furuseth ble også etterhvert en del av programmet. Ludvig Løkholm Lewin var utegående reporter. Programmet inneholdt mange humoristiske stunts fra programlederne og andre som var tilknyttet programmet. Ifølge egenomtalen skulle det være et humorprogram som skulle være «kuriøst, lekent, populærkulturelt og litt absurd».

Første sending gikk 2. juli 2005, mens siste sending gikk 19. desember 2008.
## Annet
I mars 2008 ble det kjent at programmet skulle lage en kortfilm ved hjelp av manus fra lytterne og med programledernes favorittskuespiller Trond Espen Seim i hovedrollen. Kortfilmen skulle være klar til juni 2008, og premierevisningen var på Kortfilmfestivalen i Grimstad.

## Referanser
Torkil Risan

**Torkil Risan** (født 1980)  er en norsk journalist og programleder som er ansatt i NRK. Han ble først kjent gjennom humorprogrammene *[[Ken eller Torkil]]* og *[[Osenbanden]]* på P3.

Fra januar 2009 var han fast programleder og "sidekick" i *[[P3morgen]]*. Deretter var han programleder i *[[Et enklere NRK]]* på NRK P3. I 2010 begynte han i NRK Super som programleder for *[[Superkviss]]*, og fra 2011 ledet han det direktesendte fredagsprogrammet *[[Fin fredag]]*. I 2014 begynte han som produsent, programleder og reporter i radioprogrammet *[[Salongen (radioprogram)|Salongen]]* på NRK P2. Han ledet også *Salongens* podkast om TV-serier. Senere jobbet han som film- og TV-ekspert i kulturstripa på NRK P2.

Risan spilte birollen som «Trygve» i barnetv-serien *3 venner*.

## Personlig
Risan er gift med *[[Filmplaneten]]*s programleder Siril Heyerdahl.

## Referanser


## Eksterne lenker
* 
*  Stadig flere vil ha kompisen til Lars  fra *[[Adresseavisen]]*
*  Utvalg av Kompisen til Lars sine sanger fra NRK P3
Fullkommen konkurranse

**Fullkommen konkurranse** (også kalt *frikonkurranse* eller **perfekte markeder**) er en markedsform der prisen fastsettes i samspill mellom tilbud og etterspørsel.

## Forutsetninger

### Homogene varer
Varene som produseres i markedet er perfekte substitutter, slik at forbrukerne enkelt kan velge varer fra forskjellige produsenter om hverandre uten problemer. Varen må være en perfekt substitutt gjennom hele produktets levetid. For eksempel må en annen leverandør kunne reparere produktet uten kostnad for kunden dersom den opprinnelige leverandøren går konkurs, og kunden har fått garantier enten gjennom lov eller gjennom avtale.

### Prisfaste kvantumstilpassere
Alle aktører i markedet må være små, slik at verken tilbydere eller etterspørrere kan påvirke prisen gjennom for eksempel å selge eller kjøpe et større kvantum.

### Full informasjon
Både forbrukere og produsenter har full tilgang til informasjon om prisendringer og andre forhold ved produksjonen, som f.eks. hvordan produsentenes arbeidere behandles og hvor råvarene til produsentene kommer fra. Forbrukerne må også reagere på eventuelle dårlige forhold hos en produsent ved å henvende seg til andre produsenter.

### Fri prisdannelse
Det er ingen offentlige reguleringer eller barrierer for å etablere seg i markedet. Det må heller ikke oppstå noen former for kartell-avtaler eller annet prissamarbeid mellom produsentene.

### Profittmaksimering
Aktørene innretter seg slik at de maksimerer profitten.

### Fri etablering
Det må ikke være noen forhold som vanskeliggjør etablering av nye produsenter.

## Praktisk anvendelse

Det finnes få, om noen, eksempler på markeder med fullkommen konkurranse i sin rene form. Modellen regnes likevel som en god tilnærming i mange tilfeller, og står sentralt i mikroøkonomi.

## Referanser
Paul Landers

**Paul H. Landers** (født 1964) er en tysk musiker og medlem av Rammstein.

## Tidlig liv
Paul H. Landers (Heiko Paul Hiersche) ble født i Øst-Berlin i daværende DDR. Faren hans var professor i språk. Moren hans studerte også slaviske språk og underviste ved en høgskole i Berlin. Som barn bodde han og foreldrene ett år i Moskva. Da han var 20 år giftet han seg med Nikki Landers og tok etternavnet hennes.  Ekteparet ble skilt etter tre år. Han har 3 barn. Et av dem er skuespilleren Emil Reinke.    

Landers lærte først å spille klaver og fiolin til han kastet seg over gitaren. Han er utdannet bibliotekar.

## Referanser


## Eksterne lenker
* 
* 
*
Aaron Baddeley

**Aaron Baddeley** (født 1981) er en australsk golfspiller på PGA-touren. Han er født i Lebanon i New Hampshire, men vokste opp i Australia fra han var to år gammel.

Da Baddeley var i slutten av tenårene ble han regnet som et av de mest lovende golftalentene i verden. Han var den yngste spilleren til å representere Australia i Eisenhower Trophy, og han vant Holden Australian Open som amatør i 1999, og forsvarte tittelen i 2000 som profesjonell. Året etter vant han Greg Norman Holden International i Australia, men møtte deretter vanskeligheter med å oppfylle de store forventningene. Han ble etter hvert overskygget av sin jevnaldrende australske konkurrent Adam Scott, som er under et år eldre enn Baddeley, men som nådde topp&nbsp;10 på verdensrankingen i golf i 2005.

I 2002 spilte Baddeley på Nationwide Tour i USA og endte som nummer ti på pengelisten, og ble dermed kvalifisert for spill på PGA-touren for 2003. Han hadde en solid førstesesong med blant annet en annenplass i Sony Open in Hawaii og endte som nummer 73 på pengelisten. 2004-sesongen var mindre vellykket, og han berget såvidt tourkortet for neste sesong med en 124.-plass på pengelisten. I 2005-sesongen endte han på 78.-plass, før han i 2006 fikk sitt gjennombrudd på touren med en seier i Verizon Heritage i South Carolina.

## Meritter
### Seire på PGA-touren
* 2006: Verizon Heritage

## Eksterne lenker
* 
*
Oktav (liturgi)

En **oktav** er i kristen liturgisk sammenheng en periode på åtte dager som følger etter en viktig festdag i kirkeåret. Navnet kommer fra latin *octava dies*, «den åttende dag», og viser til den siste dagen i perioden. I utgangspunktet var det bare den åttende dagen som ble spesielt markert. Det er bare  Den katolske kirke og Den ortodokse kirke som formelt feirer oktaver, men man kan finne spor av det også i andre kirkesamfunns kalendere. Det kirkelige navnet på nyttårsdag (1. januar) var *octava nativitatis Domini* (åttendedagen for Herrens fødsel).

Praksisen ble antagelig inspirert av den gammeltestamentlige skikken med å feire tabernakelfesten og dedikasjonsfesten for tempelet i åtte dager. I kristen sammenheng ble oktaver innført på Konstantin den stores tid, da man utvidet feiringene av innvielsen av basilikaene i Jerusalem og Tyrus til åttedagersperioder.

Noe senere innførte man oktaver i forbindelse med påske, pinse og i østkirken for epifani. I det 7. århundre ble det også innført oktaver for noen viktige helgenfester, som festen for Peter og Paulus og for St Laurentius. 

I det 12. århundre begynte man i vestkirken å ha spesielle feiringer også på dagene mellom hovedfesten og oktavdagene. Disse ble dermed også regnet som helligdager. I løpet av middelalderen ble antallet oktaver økt kraftig, men ved reformene av breviaret under pave Pius V og pave Pius X ble de igjen redusert. 

Den 23. mars 1955 utstedte Kongregasjonen for ritene et dekret der Den katolske kirke avskaffet alle oktaver, unntatt dem for jul, påske og pinse. Pinseoktaven ble avskaffet ved kalenderreformen i 1969, slik at det i dag kun gjenstår to. I den tradisjonelle latinske messen, som har vokst kraftig verden over, også i Norge, siden pave pave Benedikt XVIs *[[motu proprio]] [[Summorum Pontificum]]*, benyttes dog den gamle kalenderen fra 1955. Pinsen feires således fortsatt med oktav i denne ritus. 

I Norge ble olsok også delvis feiret med en oktav, men denne fikk konkurranse fra en tredje olavsfest, nemlig «translasjonsdagen» (= minnedagen) som ble feiret sjette dag etter olsok, altså 3. august.

I Bergens universitetsbibliotek oppbevares et fragment av et kalendarium, omfattende deler av kalenderen for mai og juni, som ikke har latt seg datere sikkert. Man har likevel festet seg ved at en notis i kalenderen angir at man 7. mai skulle feire «oktaven for St. Erchenbald», opprinnelig munken Earconwald som senere ble helgenkåret (skildret i *The Life and Miracles of St. Erkenwald*), biskop i London fra 675, død 30. april 693, og bror til Ethelburga som grunnla nonneklosteret i Barking (London). Siden biskop Erchenbald var helt ukjent i Norge, må kalenderfragmentet antas å ha engelsk opphav. I 1146 kom en gruppe engelske munker hit for å grunnlegge Lysekloster – et årstall som kan stemme med skrift og utstyr på fragmentet. Dessuten vet vi at dyrkelsen av St. Erchenbald tiltok i denne tiden, etter at hans grav i St. Pauls katedral ble restaurert i 1140, og 14. november 1148 ble det fastlagt en ny translasjonsdag for ham, i tillegg til dødsdagen.

## Referanser
Robert-Jan Derksen

**Robert-Jan Derksen** (født 3. januar 1974) er en nederlandsk profesjonell golfspiller på Europatouren.

Derksen er født i Nijmegen og begynte å spille golf 14 år gammel da det ble anlagt en ny golfbane i nabolaget. Han vant det nederlandske amatørmesterskapet fire år på rad fra 1993&ndash;1996 og ble profesjonell i 1996. Han ble medlem av Europatouren for første gang i 1998-sesongen, men har ikke alltid vært i stand til å beholde spilleretten, og har derfor vært nødt til å spille noen sesonger på Challenge-touren. Han har imidlertid to turneringsseire på Europatouren: 
* Dubai Desert Classic i 2003, da han den siste dagen tok igjen forspranget på tre slag som Ernie Els fra Sør-Afrika (verdens nest beste golfspiller) hadde. Premiesummen var på 280.000 euro.
* Madeira Island Open i 2005.

Han deltok også i Volvo Masters i Spania, bonusturneringen der de 60 beste fra den europeiske sesongen deltar. Han ble her nummer 38, og på årsrankingen ble han nummer 56 (total premiesum 427.871 euro).

## Meritter
### Seire på Europatouren
* 2005: Madeira Island Open
* 2003: Dubai Desert Classic

## Eksterne lenker
* 
*
Høgskolen i Lillehammer

**Høgskolen i Lillehammer** (**HiL**) var en norsk regional høgskole. Den ble etablert 1. august 1994 som en av 24 statlige høgskoler i Norge og oppstod fra den tidligere Oppland distriktshøgskole i forbindelse med høgskolereformen i 1994. 

Skolen lå på Storhove, ca. fire kilometer nord for Lillehammer sentrum. Det var flest studenter fra Hedmark fylke, fulgt av Akershus og Buskerud. 

I september 2016 vedtok HiL og Høgskolen i Hedmark å slå seg sammen til Høgskolen i Innlandet (HINN); sammenslåingen ble iverksatt 1. januar 2017. Siste rektor ved HiL var Rektor  professor Kathrine Skretting. Hun ble tilsatt fra 1. august 2015 og ble deretter første rektor ved den nye Høgskolen i Innlandet.

## Studietilbud
HIL tilbød års-, bachelor-, master- og doktorgradsstudier og ulike etter- og videreutdanningskurs innenfor film- og fjernsynsfag, psykologi, helse- og sosialfag, idrett, juss, ledelse og økonomi, opplevelse, reiseliv og kultur, samfunnsvitenskap og humaniora. 

Høgskolen tilbød internasjonalisering av studier gjennom å ta deler av sin ordinære utdanning i utlandet eller ved å fortsette å utdanne seg i utlandet etter endte studier.

Den norske filmskolen ble opprettet som egen avdeling ved HiL i 1997. Den har syv linjer (manus, regi, produksjon, foto, lyd, klipp og produksjonsdesign) og annethvert år tas det opp inntil seks studenter på hver linje. Skolen ble kåret til Europas beste filmskole i 2002.

## Se også
* Studentsamskipnaden i Oppland

## Referanser

## Eksterne lenker
* Høgskolen i Lillehammer
* Prosjekt - Innlandsuniversitet
* Fjernsyn i digitale omgivelser
Terje Hauge

**Terje Hauge** (født 5. oktober 1965 i Bergen) er en norsk fotballdommer som dømte for Olsvik IL frem til han la opp som toppdommer i 2010. Han ble deretter dommerutvikler i Norges Fotballforbund og arbeidet for Hordaland Fotballkrets. Fra 2015 er han dommersjef i Norges Fotballforbund.

Terje Hauge har siden debuten sin som Tippeliga-dommer i 1990 dømt 301 kamper i den øverste divisjonen. I 1993 ble han autorisert som FIFA-dommer og han tilhører for øyeblikket UEFAs elitedommere sammen med en annen nordmann, Tom Henning Øvrebø. Dette er de høyest rangerte dommerne i Europa. Dette har bidratt til at Hauge har fått dømme storkamper ute i Europa. På merittlisten har han blant annet Euro 2000, Euro 2004, VM 2002 og mange kamper i UEFA Champions League.

Han har dømt 301 kamper i Tippeligaen (oppdatert per 7. november 2010) og Hauge ba selv om å få dømme Viking Fotballklubb i sin avskjedskamp 7. november 2010 hjemme mot Kongsvinger Idrettslag.

Hauge er tildelt Kniksenprisen som *årets dommer* to ganger (2004 og 2007) og Kniksens Hederspris i 2010.

## Mesterskap
* U18 EM 1994
* U17 VM 1997
* U20 VM 2000
* Euro 2000
* VM 2002
* Euro 2004
* U20 VM 2005

Hauge har dømt NM-finalen i 1996 og i 2003, UEFA Super Cup-finalen i 2004, samt semifinalen i Mesterligaen mellom PSV Eindhoven og Milan i 2005, og finalen i Mesterligaen i 2006.

## Mesterligaen 2006
Terje Hauge, Steinar Holvik og Ole Hermann Borgan ble oppnevnt til å dømme finalen mellom Arsenal og Barcelona 17. mai 2006 av UEFA.

Hauges faste assistentdommer, Borgan, fikk ikke delta i finalen i Champions League 2006 etter at han stilte opp på et bilde for en lokalavis, iført drakten til Barcelona. Arild Sundet ble oppnevnt som erstatter og gjennomførte kampen prikkfritt.

I selve kampen viste Hauge ut Arsenals keeper, Jens Lehmann, tidlig i kampen. Hauge fikk kritikk for at han ikke anvendte fordelsparagrafen, da Barcelona lagde mål i neste trekk. Barcelona fikk frispark like utenfor 16-meteren og målet ble ikke godkjent. I denne situasjonen kunne han heller gitt Barcelona fordel og gitt Lehmann gult kort.

Senere ble Arsenal-spilleren Emmanuel Eboué felt og frisparket endte med at Arsenal tok ledelsen 1&ndash;0, etter scoring av Sol Campbell. Frisparkavgjørelsen, som for øvrig ble omdiskutert, da mange hevdet Eboué filmet, ble tatt av assistentdommer Steinar Holvik, da situasjonen var like ved sidelinjen. Utligningsmålet til Barcelona skulle også bli omdiskutert. Mange mente det var offside, men tv-bildene kunne ikke gi noe endelig svar på om avgjørelsen var riktig eller ikke. På bakgrunn av disse hendelsene ble kampen og den norske dommertrioen mye diskutert i etterkant.

FIFA-sjef Sepp Blatter rettet kritikk mot den norske dommeren etter kampen. Andre, som daværende UEFA-sjef Lennart Johansson og den norske dommersjefen Rune Pedersen, støttet på sin side Hauge.

## Referanser


## Eksterne lenker
* 
* 
* 
* 
* Dommerprofilen hos Norges Fotballdommerforening
Monopolistisk konkurranse

**Monopolistisk konkurranse** (også kjent som *merkevarekonkurranse*) er en markedsform som kjennetegnes ved at produsentene i markedet konkurrerer med produkter som til en viss grad er substitutter, men ikke perfekte sådanne. Den innebærer også at aktørene i markedet har ubetydelige markedsandeler.

Flere egenskaper preger merkevarekonkurranse

*nye aktører har vanskelig for å gjøre store endringer markedsandel
*mange kunder er lojale mot merkevare
*det er lett å etablere nye bedrifter

Det finnes mange eksempler på markeder som i større eller mindre grad passer inn i modellen. Markedet for dongeribukser, der flere produsenter konkurrerer med gjerne sterke merkevarer av forskjellig utseende, kvaliteter og priser, og hvor flere av produktene har til dels unike detaljer som ikke nødvedigvis finnes i konkurrerende produkter. Spisesteder, klær og film er også typiske eksempler.

Det er glidende overganger mellom monopolistisk konkurranse og andre markedsformer. Dersom de forskjellige produsentene produserer svært like varer, vil markedet være svært nært fullkommen konkurranse. Dersom varene som produseres derimot er svært forskjellige, er det nærmere monopol.
Representantenes hus (Kypros)

**Representantenes hus** er nasjonalforsamlingen på Kypros. Det har 59 medlemmer som velges for perioder på fem år; 56 medlemmer ved proporsjonal representasjon og 3 observatører som representerer de maronittiske, latinske og armenske minoritetene. 24 seter er satt av til den tyrkiske folkegruppen.

## Kilder
*

## Eksterne lenker
*
Deutsche sozialdemokratische Arbeiterpartei in der Tschechoslowakischen Republik

**Deutsche sozialdemokratische Arbeiterpartei in der Tschechoslowakischen Republik** (DSAP, det tyske sosialdemokratiske arbeiderparti i Den tsjekkoslovakiske republikk) var et sosialdemokratisk parti i Tsjekkoslovakia som ble grunnlagt i 1919.

Partiets forløper var en arbeiderforening grunnlagt i Asch i det nordvestlige Bøhmen i 1863 som lokallag i Allgemeine Deutsche Arbeiterverein, og som var den første sosialdemokratiske organisasjon i keiserriket Østerrike.

Etter første verdenskrig konstituerte den tyske arbeiderbevegelsen i den nye staten Tsjekkoslovakia seg i september 1919 som *Deutsche sozialdemokratische Arbeiterpartei in der Tschechoslowakischen Republik* i Teplitz-Schönau. Samtidig ble Ludwig Czech valgt til partiets formann.

På 1920-tallet var DSAP det viktigste tyske partiet i Tsjekkoslovakia, og arbeidet for de tyskspråklige innbyggernes rettigheter i republikken. Partiet mistet imidlertid etter den økonomiske krisen fra 1929 mange sudettyske tilhengere. Samtidig vant Sudetendeutsche Partei stadig større oppslutning.

I 1938 ble Wenzel Jaksch valgt til Czechs etterfølger som partiformann.

Etter at Münchenavtalen i 1938 overførte Sudetenland til Tyskland ble sosialdemokrater forfulgt av det nasjonalsosialistiske regimet; 20&nbsp;000 sosialdemokrater ble arrestert og ca. 2&nbsp;500 sudettyskere sendt i konsentrasjonsleir, mens omkring 30&nbsp;000 opposisjonelle sudettyskere flyktet til utlandet.

22. februar 1939 besluttet styret i DSAP å innstille alle aktiviteter i Tsjekkoslovakia og fortsette arbeidet i utlandet under navnet *Treuegemeinschaft sudetendeutscher Sozialdemokraten*.

Som følge av Beneš-dekretene og fordrivelsen av tyskere fra Tsjekkoslovakia etter annen verdenskrig ble partiet ikke grunnlagt på nytt etter krigen. Mange sudettyske sosialdemokrater deltok i gjenopprettelsen av SPD i Tyskland og SPÖ i Østerrike.

## Eksterne lenker
* http://www.iisg.nl/archives/en/files/d/10748978full.php
Ludwig Czech

**Ludwig Czech** (født 14. februar 1870 i Lemberg, død 20. august 1942 i Theresienstadt) var en sudettysk journalist og politiker. Han var redaktør for den sosialdemokratiske avisen *Volksfreund*, og fra 1920 til 1938 formann for Det tyske sosialdemokratiske parti i Den tsjekkoslovakiske republikk. Mellom 1929 og 1938 var han medlem av den tsjekkoslovakiske regjeringen.

## Liv
Czech hadde i stor grad ansvaret for de tyske sosialdemokratenes arbeid for integrering av den tyske minoriteten i Tsjekkoslovakia. I 1929 ble han tsjekkoslovakisk sosialminister, i 1934 minister for offentlige arbeider og i 1935, etter at hans parti hadde mistet mange velgere, helseminister. Denne ministerposten beholdt han til hans parti gikk ut av regjeringen i 1938. Samme år ble han etterfulgt som partiformann av Wenzel Jaksch.

Etter at Münchenavtalen overførte Sudetenland til Tyskland ble Czech som sosialdemokrat, jøde og motstander av nasjonalsosialismen utsatt for nasjonalsosialistisk forfølgelse. Han ble arrestert og sendt i konsentrasjonsleiren Theresienstadt, hvor han døde i 1942.

## Referanser


## Litteratur
* Peter Glotz: *Die Vertreibung. Böhmen als Lehrstück.* Ullstein, Berlin 2004,  ISBN 3-550-07574-X

## Eksterne lenker
*
HO

**HO**, **Ho**, **hO** og **ho** kan bety:

## HO
* Helse- og oppvekstfag, et videregående yrkesfaglig utdanningsprogram i norsk skole

## Ho

* Kjemisk symbol for grunnstoffet holmium (atomnr. 67)
* Ordet på koreansk for kunstnerpseudonym

## hO

## ho

* ISO 639-koden for språket hiri motu
HS

**HS**, **Hs**, **hS** og **hs** kan bety:

## HS
* Hjemmestyrkene
*Tidligere forkortelse for det videregående utdanningsprogrammet **[[Helse- og sosialfag]]**
*Forkortelse for Hill Size, bakkestørrelse i en hoppbakke
*Høyres studenter
*Det harmoniserte system for beskrivelse og koding av varer, internasjonal klassifisering av varer

## Hs

* Kjemisk symbol for grunnstoffet hassium (atomnr. 108)

## hS

## hs
IR

**IR**, **Ir**, **iR** og **ir** kan bety:

## IR
* Internasjonal Reporter
* Forkortelse for infrarød stråling
* IATA-koden for flyselskapet Iran Air
* Investorrelasjoner
* Infanteriregiment, se regiment

## Ir

* Kjemisk symbol for grunnstoffet iridium (atomnr. 77)
* Infrarød stråling
* Investorrelasjoner

## iR

## ir

* ISO 3166-koden for Iran
IN

**IN**, **In** og **in** kan bety:

## IN

* IATA-koden for flyselskapet Macedonian Airlines
*IN: dagens mote blant de som er eller vil være trendsettere
*Den amerikanske delstaten Indiana.
*IN (IAESTEs Næringslivsdager): Karrieredag for studenter i Norge.

## In

* Kjemisk symbol for grunnstoffet indium (atomnr. 49)

## in

* Forkortelse for måleenheten inch (tomme)
* ISO 3166-koden for India
Ruter (kortspill)

**Ruter** (♦) er en av de fire fargene i en vanlig kortstokk. De tre andre er; spar (♠), hjerter (♥) og kløver (♣). Det finnes tretten spillkort med ruter, en av hver valør, i en kortstokk. Ruter er en av minorfargene i bridge sammen med kløver.

## Historie
Kortsymbolet «ruter» forekommer bare på franske kortstokker – og opphavet til dette har vært svært omdiskutert.

I Frankrike begynte en å masseprodusere kortstokker ved hjelp av tresnitt på slutten av 1400-tallet – og de mest kjente produksjonsstedene var byene Rouen og Lyon. Lyon var også kjent for sin produksjon, og eksport, av røde, rombeformede gulvfliser av teglsten – og det er ikke usannsynlig at kortsymbolet «ruter» rett og slett forestiller en slik gulvflis. Det franske ordet for ruter er «carreux» (rute, liten firkant) – og det kan også bety «gulvflis, teglstensplate».

Dette støttes av det islandske ordet for «ruter» – for det er nemlig «tigull» «tegl, teglsten; rombeformet gulvplate av tegl»! Island begynte å importere franske kortstokker allerede på begynnelsen av 1500-tallet (første sikre belegg er fra 1521) – og når de oversatte det franske ordet «carreux»  med «tigull» så kunne jo dette skyldes at tolkningen av denne figuren på denne tiden fortsatt var alment kjent.

Franske kortstokker må også ha vært tidlig i bruk i Norge – for i sin dagbok fra Bergen (den 29. november 1565) omtaler Absalon Pederssøn en upopulær og usympatisk skotsk slakter, med navnet Gilbert, som «en gildt [gjeldet] knecht aff ruder».

På norsk ble det franske ordet «carreux»  direkte oversatt til ruter. Men i engelsk og spansk har en oppfattet denne figuren som en diamant (engelsk «diamonds» – spansk «diamantes»).

## Datalogi
Ruter symbolet finnes i tegnsettet unicode.
HE

**HE**, **He**, **hE** og **he** kan bety:

## HE

* IATA-koden for flyselskapet Luftfahrtgesellschaft Walter
* Tiltaleformen Hans Eksellense eller Hennes Eksellense

## He

* Kjemisk symbol for grunnstoffet helium (atomnr. 2)
* Fylket He i byprefekturet Ma'anshan i provinsen Anhui i Folkerepublikken Kina

## hE

## he

* ISO 639-koden for hebraisk språk
Havstein kirke

**Havstein kirke** er en langkirke fra 1857  på Havstein i Trondheim.
Byggverket er i stein og har 200 sitteplasser. Arkitekter for kirken var 
Heinrich Ernst Schirmer og Wilhelm von Hanno. Kirken ble vigslet den 30. desember 1857. I 1900 fikk kirken et vesttårn i tre tegnet av Gustav S. Olsen og oppført av byggmester Erik Selnes.

Dette var den første kjente kirken på Byåsen. Kirken ligger i en grønn lunge omgitt av åkrer tilhørende Havstein-gårdene og av Havstein kirkegård. Kirken er hovedkirke i Sverresborg sogn, men i 2014 ble Sverresborg kirkesenter, en arbeidskirke ca. 1 km unna, innviet til bruk som hverdagskirke og menighetssenter.

Havstein kirke har vernestatus som automatisk listeført kirke.

## Referanser


## Litteratur
* 

## Eksterne lenker
* 
* 
* Trondheim byleksikon
Kløver (kortspill)

**Kløver** (♣) er en av de fire fargene i en vanlig kortstokk. De tre andre er; spar (♠), hjerter (♥) og ruter (♦). Det finnes tretten spillkort med kløver, en av hver valør, i en kortstokk. Kløver er en av minorfargene i bridge sammen med ruter.

## Historie
I Frankrike begynte en å masseprodusere spillkort ved hjelp av tresnitt på slutten av 1400-tallet – og det var der og da at kortsymbolet «♣» dukket opp for første gang.

Det er mulig at kortfiguren opprinnelig var ment å vise en klase med tre eikenøtter, dette symbolet var vanlig på tyske og sveitsiske kortstokker. Symbolet ble iallfall svært tidlig oppfattet som en trekløver (fransk «trèfle» trekløver) – og det norske ordet «kløver» ble direkte oversatt fra fransk.

I engelsk bruker en «clubs» (klubber) om kortfargen – i stedet for «clovers» (trekløvere). Grunnen til dette er noe uklart.

## Datalogi
Kløver symbolet finnes i tegnsettet unicode.
Joker (kort)

En **joker** er et spesialkort i de fleste kortstokkene. Jokeren kan egentlig brukes i alle kortspill, men da som et unnskyldningskort, det vil si at jokeren kan legges på hvilket som helst kort, som en unnskyldning, det kortet som jokeren ble lagt over blir fortsatt det gjeldende kortet og det blir neste spiller sin tur. Man kan aldri vinne et stikk med en joker. 

## Bakgrunn
På midten av 1800-tallet var det fransk-tyske kortspillet «euchre» [] svært populært i USA. På den tiden var kortstokkene alltid utstyrt med et blankt reservekort (praktisk i tilfelle et kort i stokken ble borte eller ødelagt) - og i varianten «Railroad Euchre» ble dette benyttet som høyeste trumf. I løpet av 1850-tallet ble det laget egne kortstokker til bruk for «Railroad Euchre» - og ekstrakortet ble da dekorert med en fornem herremann eller gentleman. Pokerspillere begynte også etter hvert å bruke denne kortstokken, men uttalen av «the euchre card» ble av disse misforstått som «the joker card» - og den fornemme herremannen ble derfor oppfattet som «a joker» ('skøyer, spilloppmaker, narr'). Kortfabrikantene tok dette til seg - og i løpet av 1890-tallet ble herremannen utstyrt med middelaldersk narrelue og narredrakt.

Den første svenske kortstokken med joker ble produsert i 1899 – og jokeren ble lenge kalt for pokerkortet, siden dette vanligvis bare ble benyttet i pokerspill.

De øvrige kortfigurene er temmelig standardiserte – men jokeren kan variere sterkt i utseende, og er vanligvis særegen for den enkelte kortfabrikant.

Opprinnelig hadde kortstokken bare én joker, men i dag blir de vanligvis utstyrt med to, tre eller fire jokere.

## Eksterne lenker
*
Høgskolen i Narvik

**Høgskolen i Narvik** (**HiN**) ble etablert den 1. august 1994 og hadde omtrent  studenter og 200 ansatte. Høyskolen var en av Norges statlige høyskoler og ble til som en følge av sammenslåingen av tre statlige høyskoler i Narvik i forbindelse med Høgskolereformen av 1994: Narvik ingeniørhøgskole, Sivilingeniørutdanningen i Narvik og Nordland sykepleierhøgskoles avdeling i Narvik. Arkitetfirmaet Boarch arkitekter fikk oppdraget for å kunne sikre at alle elevene kunne samles på en plass. Prosjektet ble gjennomført fra 1993 til 1997, og inneholder mindre ombygginger samt nybygg. Prosjektkostnaden kom på ca. 246 millioner kroner. Den 1. januar 2016 ble høyskolen fusjonert inn i Universitetet i Tromsø – Norges arktiske universitet.

HiN hadde også en filial i Alta i Finnmark som tilbød forkurs og ettårig ingeniørfag.

Høyskolen tilbød fag- og profesjonsstudier innen sykepleier-, ingeniør-, sivilingeniør- og yrkesfaglærer-fag. Disse kunne tas i varierende lengder fra halvårsenheter til bachelorgrader, mastergrader og enkelte doktorgradstudier, samt en rekke kurs-, etter- og videreutdannelser.

Høyskolen var inndelt i følgende to avdelinger:
* Avdeling for teknologi (AT)
* Avdeling for helse og samfunn (AHS)

Høyskolen tilbyr internasjonalisering av studier: både muligheter for å ta deler av sin ordinære utdannelse i utlandet, eller ved å fortsette å utdanne seg i utlandet etter endte studier.

## Se også
* Narvik studentersamfunn
* Studentparlamentet i Narvik

## Referanser


## Eksterne lenker
* HiNCube prosjektet
* https://web.archive.org/web/20160127222646/https://uit.no/campusoversikt/narvik
Simvastatin

**Simvastatin** er et stoff i legemiddelgruppen statiner, som brukes for å redusere kolesterolnivået i blodet og dermed forebygge aterosklerose. Simvastatin er et såkalt *prodrug*, som omdannes i kroppen til det aktive stoffet betahydroksylsyre. Betahydroksylyre hemmer et hastighetbegrensende enzym som brukes i kolesterolsyntesen. Dette fører til at kolesterolproduksjonen synker. Simvastatin markedsføres av MSD som *Zocor*, og av en rekke andre legemiddelprodusenter som *Simvastatin*.

## Eksterne lenker
* Legemiddelverket
Hjerter

**Hjerter** (♥) er en av de fire fargene i en vanlig kortstokk. De andre er spar, ruter og kløver.
## Historie
I Frankrike begynte en å masseprodusere kortstokker ved hjelp av tresnitt på slutten av 1400-tallet – og det var der og da at kortsymbolet «hjerter» ble brukt for første gang.

Symbolet «(♥)» kan muligens ha utviklet seg fra et beger eller et løvblad, noe som var vanlige symboler på eldre kortstokker. Men det ble iallfall uansett svært tidlig oppfattet som et hjerte (fransk «coeur») - og det norske ordet «hjerter» er direkte oversatt fra fransk.

Rent grammatisk er det forøvrig interessant at kortfargene står i flertall også når de er entall: en hjerter – hjerteren, en kløver – kløveren, en ruter – ruteren og en spar (spader) – sparen (spaderen).

## Datalogi
Hjerter symbolet finnes i tegnsettet unicode.

## Se også
* Hjerter (kortspill)

## Eksterne lenker
*
Jaroslavl oblast

**Jaroslavl oblast** er en oblast i Vest-Russland. Den grenser til Vologda oblast i nord, Kostroma oblast i øst, Ivanovo oblast og Vladimir oblast i sør og Moskva oblast og Tver oblast i vest.

## Demografi
**Befolkning**:  1 272 468 (Folketellingen i 2010),  1 367 398 (Folketellingen i 2002), 1 470 357 (Folketellingen i 1989).

Ifølge Folketellingen i 2010 var oblastens etniske blanding slik:
* Russere: 96%
* Ukrainere: 0,8%
* Armenere: 0,6%
* Aserbajdsjanere: 0,4%
* Tatarere: 0,4%
* Ezids: 0,3%
* Belarusere: 0,2%
* Andre: 1,3%
51 001 innbyggere var ikke med på målingen. 82,2% av oblasten sin befolkning bor i byområdene mens 17,8% bor i de rurale strøkene.

Forventet levealder:
* gjennomsnittlig: 63 år
* Kvinner: 71 år
* Menn: 57 år

## Referanser


## Eksterne lenker
*
Anatolij Lisitsyn

**Anatolij Ivanovitsj Lisitsyn** (født 1947) er den russiske oblasten Jaroslavls guvernør. Han var fungerende guvernør fra 3. desember 1991 til 10. september 1992. Lisitsyn har blitt gjenvalgt tre ganger, i 1994, 1999 og 2003.

## Fotnoter

## Kilder
*  Jaroslavl oblasts offisielle nettside
*  Russia Profile
*  Rulers

## Eksterne lenker
*
Høgskolen Stord/Haugesund

**Høgskolen Stord/Haugesund** (**HSH**) var en regional høgskole og ble etablert 1. august 1994. HSH hadde  studenter og 300 ansatte.

HSH, Høgskolen i Bergen og Høgskulen i Sogn og Fjordane gikk i 2016 inn for å slå seg sammen. Den sammenslåtte Høgskolen på Vestlandet ble opprettet 1. januar 2017.

## Studier
Høgskolen tilbød grunnutdanninger på bachelor- og masternivå og et stort utvalg av etter- og videreutdanninger. Sikkerhetsingeniør-, økonomi-, ledelse- og sjøoffiserutdanningene ved HSH hadde sitt utspring i de lokale og regionale petromaritime næringene. HSH tilbød også sykepleier-, grunnskolelærer- og barnehagelærerutdanning.

HSH hadde studiesteder på Stord og i Haugesund og var organisert i tre avdelinger med en felles administrasjon:
* Avdeling for lærerutdanning og kulturfag
* Avdeling for helsefag
* Avdeling for tekniske, økonomiske og maritime fag

HSH var eneste høgskole i Norge som tilbød bachelorutdanning til branningeniør og masterutdanning i brannsikkerhet.

## Historie
Den 1. august 1994 ble fire statlige høgskoler i Haugesund og Stord ble slått sammen som en del av Høgskolereformen i 1994. De fire høgskolene som fusjonerte var Statens sikkerhetshøgskole, Haugesund sykepleierhøgskole, Stord lærarhøgskule og Stord sjukepleiarhøgskule. Statens sikkerhetshøgskole var tidligere etablert i 1990 ved sammenslåing av Haugesund Maritime Høgskole og Statens Havarivernskole. Skolens eldste avdeling var lærerutdanningen, med røtter tilbake til Stord Seminar fra 1839.

## Alumni
* Christian Grindheim – fotballspiller
* Jan Kjell Larsen - fotballspiller
* Mons Ivar Mjelde – fotballspiller
* Agnes Ravatn – forfatter, spaltist og journalist
* Magne Rommetveit – stortingsrepresentant
* Håvard Tvedten - handballspiller

## Se også
* Studentsamskipnaden Stord/Haugesund

## Referanser


## Eksterne lenker
* Høgskolen Stord/Haugesund 
* Landsverneplan for Kunnskapsdepartementet – HSH, Rommetveit
Recceswinth

**Recceswinth** (spansk: *Recesvinto*, latin: *Reccesvinthus* (død 1. september 672 i Gerticos) var vestgoternes konge i Spania fra 649 til 672, sammen med sin far Chinsuintha fra 649 og enehersker fra 653.

## Biografi

Reccaswinth var ansvarlig for innføringen av en lovgivning erstattet Lex Romana Visigothorum. Han plasserte en vestgotisk felles lov over både goterne og romerne i kongedømmet. Men dette *vestgotiske lovverket* viste lite av germansk innflytelse, og lå nærmere de gamle romerske lovene.

Han forbød en rekke jødiske essensielle jødiske skikker, som omskjæring og spesielle diettbestemmelser (kashrut), ekteskapslover og seremonier, og feiringen av den jødiske påsken.

Kirkekonsilene i hovedstaden ble den mektigste styrken i styret av landet og biskopen støttet primært monarkiet. Will Durant skriver i *The Age of Faith* at «gjennom deres overlegne utdannelse og organisering dominerte de adelen som satt sammen med dem i de herskende rådene i Toldeo, og selv om kongens autoritet i teorien var absolutt og han valgte biskopene, valgte disse konsilene ham, og la politikkens retning på forhånd.»

## Referanser
Post-prosessuell arkeologi

**Post-prosessuell arkeologi** er en retning innen arkeologisk teori. Det er ikke en enhetlig teoriretning, men fremmes av mange ulike arkeologer med mange forskjellige hensikter. Teoriretningen oppsto på 1980-tallet, og utgjør en kritikk av den prosessuelle arkeologien. Den vender seg mot det positivistiske vitenskapsidealet som har gjort seg gjeldende innen arkeologien på mange måter. Den post-prosessuelle arkeologien er en del av postmodernismen, men kan også sies å være en del av den Platonske idealistiske filosofien, i motsetning til den Aristoteliske realistiske.

Den mest kjente arkeologen innen den post-prosessuelle arkeologien er Ian Hodder.
Per Ivar Staberg

**Per Ivar Staberg** (født 1969) er en norsk fotballdommer. 

Staberg dømmer for Malmefjorden Idrettslag og har siden 1995 dømt over 250 kamper i Eliteserien. Han var FIFA-dommer mellom 2003 og 2006. Før 2012 representerte han Harstad Idrettslag. Staberg dømte sin siste kamp i Eliteserien den 9. november 2014 mellom Sarpsborg 08 og Lillestrøm på Sarpsborg stadion. Staberg dømte cupfinalen i 2007 mellom  og .

## Eksterne lenker
* 
*